stanford-oval/wikipedia huggingface dataset:
Karen Blixenin bibliografia
Suomennetut teokset

| Suomennos | Vuosi | Suomentaja | Alkuteos | Vuosi | Lisätietoja |
| --- | --- | --- | --- | --- | --- |
| Eurooppalaisena Afrikassa | 1938 | Werner Anttila | Den afrikanske farm | 1937 | 10. painos 1997 |
| Talvisia tarinoita | 1944 | Juho Tervonen | Vinter-Eventyr | 1942 |  Sisältää novellit  ”Laivapojan tarina”  ”Nuori mies, jolla oli neilikka napin­lävessä”  ”Helmen tarina”  ”Järkähtämättömät orjan­omistajat”  ”Heloïse”  ”Uneksiva lapsi”  ”Alkmene”  ”Vanhasta Tanskasta”  ”Peter ja Rosa”  ”Surun pelto”  ”Opettavainen tarina”  |
| Koston tie | 1946 | Lauri Hirvensalo | Gengældelsens Veje | 1944 | romaani salanimellä Pierre Andrézel |
| Seitsemän salaperäistä tarinaa | 1956 | Eija Palsbo | Syv fantastiske fortællinger | 1934 |  Sisältää novellit  ”Pisan tienoon valtateillä”  ”Ritari”  ”Apina”  ”Norderneyn tuhotulva”  ”Helsingörin perhejuhla”  ”Uneksijat”  ”Runoilija”  |
| Viimeiset tarinat | 1957 | Mikko Kilpi | Sidste fortællinger | 1957 | 12 novellia |
| Kohtalotarinoita | 1958 | Mikko Kilpi | Skæbne-Anekdoter | 1958 |  Sisältää novellit  ”Sukeltaja”  ”Babetten pidot”  ”Myrskyjä”  ”Kuolematon tarina”  ”Sormus”  |
| Varjoja ruohikolla | 1961 | Mikko Kilpi | Skygger på Græsset | 1960 | muistelma |
| Ehrengard ja muita kertomuksia | 1963 | Mikko Kilpi   Kyllikki Villa | Ehrengard | 1963 |  Sisältää novellit  ”Ehrengard”  ”Kyntäjä”  ”Erakot”  ”De Catsin suku”  ”Kummitushevoset”  |
| Neljä tarinaa | 1964 | — | — | — |  aiemmin suomeksi julkaistut novellit  ”Laivapojan tarina”  ”Peter ja Rosa”  ”Babetten pidot”  ”Kummitushevoset”  |
| Seitsemän salaperäistä tarinaa | 1965 | — | — | — |  kahtena niteenä  Norderneyn tuhotulva ja kolme muuta salaperäistä tarinaa  Helsingörin perhejuhla ja kaksi muuta salaperäistä tarinaa  |
| Suuret tarinat | 1985 | — | — | — |  sisältää yhteisniteenä kokoelmat  Seitsemän salaperäistä tarinaa  Talvisia tarinoita  |
Blixenin novelleja sisältyy useisiin antologioihin. Lyhennelmä teoksesta Eurooppalaisena Afrikassa on ilmestynyt 1991 kokoelmassa Kirjavaliot. Neljä lyhennettyä menestysteosta. Suomentanut Anna-Maija Viitanen.
Kanerva (täsmennyssivu)

Kanerva voi tarkoittaa seuraavia:
kanerva (Calluna vulgaris), kanervakasvien heimoon kuuluva varpukasvi
Kanerva, Hämeenlinnassa vuosina 1900–1906 ilmestynyt aikakauslehti
Kanerva, naisen etunimi
Kanerva, sarjakuvataiteilija Petteri Tikkasen luoma sarjakuvahahmo
Henkilöt > Taiteilijanimenä

Kanerva (Kanerva Pasanen, s. 1982), suomalainen laulaja ja lauluntekijä.
Henkilöt > Sukunimenä

Aimo Kanerva (1909–1991), kuvataiteilija
Akseli Kanerva (1882–1961), toimittaja ja SDP:n kansanedustaja
Antero Kanerva (oik. Antero Korjonen, 1863–1937), kirjailija
Arvo Kanerva (s. 1902), jalkapalloilija
Eino Kanerva (1910–1942), pesäpalloilija, jääpalloilija ja jalkapalloilija
Emilia Kanerva (s. 1998), suomalainen judoka
Emma Kanerva (s. 1985), kouluratsastaja
Erkki Kanerva (Jammu, 1936–2023), toimittaja ja pakinoitsija
Erkki Kanerva (1944–2013), SDP:n kansanedustaja ja sosiaalineuvos
Ilkka Kanerva (1948−2022), kokoomuslainen poliitikko, kansanedustaja ja ministeri
Ismo Kanerva (s. 1942), kilpasoutaja
Janne Kanerva (s. 1970), painonnostaja
Juha Kanerva (s. 1965), urheilutoimittaja ja -kirjailija
Jukka Kanerva (1955–1998), politiikan tutkija
Kosti Kanerva (k. 1918), punakaartilaispäällikkö
Lasse Kanerva (s. 1974), jääkiekkoilija
Marja Kanerva (s. 1951), pesäpalloilija
Markku Kanerva (s. 1964), jalkapalloilija, jalkapallovalmentaja
Olavi Kanerva (1913–1974), näytelmäkirjailija ja käsikirjoittaja
Osmo Kanerva (1941–2014), nyrkkeilijä, nyrkkeilyvalmentaja ja toimittaja
Otto Kanerva (s. 1972), näyttelijä
Pauli Kanerva (1917–1991), partiojohtaja ja sosiaalineuvos
Pekka Kanerva (1939–2024), tekniikan tutkija, emeritusprofessori
Pentti Kanerva (s. 1937), neurotieteilijä
Peter Kanerva (s. 1978), näyttelijä
Raimo Kanerva (1941–1999), kuvataiteilija ja taidegraafikko
Reijo Kanerva (1944–2016), jalkapalloilija
Reijo Kanerva (1931–2023), jääkiekkoilija
Reino Kanerva (1933–2015), taloustieteilijä, apulaisprofessori, rehtori
Roger Kanerva (s. 1951), kymmenottelija
Roosa Kanerva (s. 1999), suomalainen uimahyppääjä
Saara Kanerva (o.s. Routamaa, 1912–2019), pitkäikäinen lotta
Sanna Kanerva (s. 1974), jääkiekkoilija
Seppo Kanerva (s. 1941), poliitikko, kommodori evp.
Silja Kanerva (s. 1985), kilpapurjehtija ja maailmanmestari
Topi Kanerva (s. 2001), näyttelijä ja toimittaja
Unto Kanerva (1910–1992), Tampereen kaupunginaktuaari ja tietokirjailija
Viivi Kanerva (o.s. Voutilainen, s. 1993), korkeushyppääjä
William Kanerva (ent. Ollikainen, 1902–1956), jalkapalloilija.
Henkilöt > Kuvitteellisia henkilöitä

Niina Kanerva, TV-sarjassa Salatut elämät
Olavi Kanerva, TV-sarjassa Salatut elämät.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kanerva”, voi hakea sivunnimihaulla, laajalla sivunnimihaulla tai tekstihaulla.
Mikaelin katedraali (Iževsk)

Mikaelin katedraali
Mikaelin katedraali (ven. Собор святого Архистратига Михаила) on katedraali Iževskin kaupungissa Udmurtian tasavallassa Venäjällä. Katedraali on nimetty arkkienkeli Mikaelin mukaan. Mikaelin katedraali on ortodoksinen kirkko. Katedraalin rakentaminen aloitettiin vuonna 1897 ja se saatiin valmiiksi vuonna 1915.[lähde? ] Katedraali tuhottiin vuonna 1937, koska silloisessa Neuvostoliitossa yritettiin poistaa uskonto valtiosta kovin ottein. Vuonna 2004 katedraalia alettiin rakentaa uudestaan ja se saatiin alkuperäiseen kuntoon vuonna 2007. 67 metriä[lähde? ] korkean katedraalin suunnitteli venäläinen arkkitehti Ivan Charushin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:St. Michael's Cathedral (Izhevsk)
Kelly-Ann Baptiste

| Mitalit | Mitalit | Mitalit |  |
| --- | --- | --- | --- |
|  Kelly-Ann Baptiste Daegun MM-kisoissa 2011. |  Kelly-Ann Baptiste Daegun MM-kisoissa 2011. |  Kelly-Ann Baptiste Daegun MM-kisoissa 2011. |  |
Maa:   Trinidad ja Tobago
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | 100 metriä |  |
|  Pronssia | Peking 2015 | 4 × 100 metriä |  |
Kelly-Ann Baptiste (s. 14. lokakuuta 1986) on trinidadtobagolainen pikajuoksija.
Baptiste Lontoon olympialaisissa 2012.
Baptiste selviytyi 100 metrin välieriin Kingstonin alle 20-vuotiaiden MM-kilpailuissa 2002. Seuraavana vuonna hän voitti 100 metrin pronssia Sherbrooken alle 18-vuotiaiden MM-kilpailuissa ja vuonna 2004 hän oli 200 metrin neljäs Grosseton alle 20-vuotiaiden MM-kilpailuissa. Baptiste karsiutui 100 metrin puolivälierissä sekä Helsingin MM-kilpailuissa 2005 että Pekingin olympialaisissa 2008. Berliinin MM-kilpailuissa 2009 hän selviytyi sekä 100 että 200 metrillä välieriin ja Daegun MM-kilpailuissa 2011 hän voitti 100 metrillä pronssia ajalla 10,98 s. Lontoon olympialaisissa 2012 hän sijoittui 100 metrillä kuudenneksi ajalla 10,94.
Vuonna 2013 Baptiste antoi positiivisen dopingnäytteen. Hän sai alun perin kahden vuoden kilpailukiellon, mutta Trinidad ja Tobagon yleisurheiluliitto vapautti hänet 16 kuukauden kilpailukiellon jälkeen elokuussa 2014. IAAF valitti vapauttavasta päätöksestä urheilun kansainväliseen vetoomustuomioistuimeen, joka tammikuussa 2015 myös päätti vapauttaa Baptisten kilpailukiellosta.
Baptiste saavutti Pekingin MM-kilpailuissa 2015 pronssia 4 × 100 metrin viestissä sekä sijoittui kuudenneksi 100 metrillä. Portlandin MM-hallikilpailuissa 2016 hän karsiutui 60 metrin välierissä ja Rio de Janeiron olympialaisissa 100 metrin alkuerissä. Lontoon MM-kilpailuissa 2017 hän sijoittui 100 metrillä kahdeksanneksi. Birminghamin MM-hallikilpailuissa 2018 hän karsiutui 60 metrin välierissä. Dohan MM-kilpailuissa 2019 hän karsiutui 100 metrin välierissä ja vuodelle 2021 siirretyissä Tokion olympialaisissa saman matkan alkuerissä.
Baptistella oli aiemmin nimissään Trinidad ja Tobagon ennätys 100 metrillä (10,84 s vuosilta 2010 ja 2015). Hänen ennätyksensä 60 metrillä on 7,13 s vuodelta 2008, 200 metrillä ulkoradoilla 22,60 s vuodelta 2009 ja sisäradoilla 22,90 s vuodelta 2007.
Mikaelin seurakunta

Mikaelin seurakunta voi tarkoittaa seuraavia:
Helsingin Mikaelin seurakunta, Suomen evankelis-luterilaisen kirkon seurakunta Helsingissä
Mikaelin seurakunta, Suomen evankelisluterilaisen lähetyshiippakunnan seurakunta Vaasassa
Turun Mikaelinseurakunta, Suomen evankelis-luterilaisen kirkon seurakunta Turussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikaelin seurakunta”, voi hakea sivunnimihaulla, laajalla sivunnimihaulla tai tekstihaulla.
Kelly Béchard

| Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Mitalit> Maa:  Kanada.Naisten jääkiekko. Olympialaiset  | Maa:  Kanada> Naisten jääkiekko. |
| --- | --- | --- | --- |
|  Hopeaa | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Kanada 2000 | jääkiekko |  |
|  Kultaa | USA 2001 | jääkiekko |  |
|  Kultaa | Kanada 2004 | jääkiekko |  |
|  Kultaa | Kanada 2007 | jääkiekko |  |
|  Hopeaa | Ruotsi 2005 | jääkiekko |  |
|  Hopeaa | Kiina 2008 | jääkiekko |  |
Kelly Béchard (s. 22. tammikuuta 1978 Saskatchewan, Kanada) on kanadalainen 1990- ja 2000-luvuilla pelannut jääkiekkoilija, jonka pelipaikka oli hyökkääjä. Hän pelasi Kanadan naisten jääkiekkomaajoukkueessa kuudet maailmanmestaruuskilpailut, joista neljässä hänen joukkueensa saavutti kultaa ja kahdessa hopeaa. Vuoden 2001 MM-kilpailuissa Béchard voitti turnauksen syöttötilaston yhdeksällä syöttöpisteellään. Hän pelasi urallaan myös Salt Lake Cityn talviolympialaisissa 2002 naisten jääkiekkoturnauksessa, jossa Kanada voitti kultaa. Béchard saavutti myös NWHL:n mestaruuden sen kaudella 2002–2003 sekä WWHL:n mestaruuden sen kausilla 2004–2005 ja 2007–2008, kaikki kolme Calgary Oval X-Tremen joukkueessa.
Béchard asuu Calgaryssa, Albertassa, Kanadassa.
Mikaela Åhlin-Kottulinsky

| Mikaela Åhlin-Kottulinsky |
| --- | --- |

Henkilötiedot
Syntynyt: 13. marraskuuta 1992 (ikä 31)
Kansalaisuus:   Ruotsi
Moottoriurheilija
STCC
Esikoiskausi:  2017
Nykyinen talli:  PWR Racing Team
Kilpailuja:  53
Voittoja:  2
Paras sijoitus:  6.
Aikaisemmat sarjat
2016-2017 2015 2012-2014  2012:  ADAC GT Masters Audi Sport TT Cup Volkswagen Scirocco R Cup Deutschland Porsche Carrera Cup Scandinavia
Mestaruudet
:  0
Aiheesta muualla
www.mikaelaracing.com
Mikaela Åhlin-Kottulinsky (s. 13. marraskuuta 1992) on ruotsalainen kilpa-autoilija. Hän ajaa Rosberg X Racing -tallissa Extreme E -sarjassa.
Åhlin-Kottulinsky siirtyi kartingista umpiautoihin kaudelle 2012. Debyyttikaudellaan hän kilpaili sekä Skandinavian Porsche Carrera Cupissa että Saksassa Volkswagen Scirocco R Cupissa. Scirocco Cupissa hän ajoi kahdella jälkimmäisellä kaudella sijat kahdeksan ja yhdeksän. Scirocco R-Cupissa hän oli ensimmäinen kilpailun voittanut nainen.
Kaudelle 2015 hän siirtyi Scirocco Cupista Audi Sport TT Cupiin, jossa hän sijoittui lopputuloksissa 15. sijalle. Kaudet 2016 ja 2017 Åhlin-Kottulinsky kilpaili Audi R8:lla Saksan ADAC GT Masters -sarjassa 26 kilpailua.
Åhlin-Kottulinsky on ajanut 2017 vuodesta alkaen Ruotsin STCC-sarjassa TCR Scandinavia-luokassa, jossa paras sijoitus on ollut kauden 2021 toinen sija kahdella voitolla.
Åhlin-Kottulinskyn veli on kilpa-autoilija Fredrik Åhlin, hänen äitinsä Susanne Kottulinsky ajoi rallia 1980- ja 1990-luvuilla, ja hänen isoisänsä on Dakar-rallin voittaja Freddy Kottulinsky.
Kari (1937)

| Kari / 雁 |
| --- | --- |

Aluksen vaiheet
Rakentaja:  Mitsubishi, Jokohama
Kölinlasku:  11. toukokuuta 1936
Laskettu vesille:  20. tammikuuta 1937
Palveluskäyttöön:  20. syyskuuta 1937
Poistui palveluskäytöstä:  30. syyskuuta 1945
Loppuvaihe:  upotettu 16. heinäkuuta 1945
Tekniset tiedot
Uppouma:  840 t (standardi) 1 040 t (kuormattu)
Pituus:  86,8 m (vesiraja) 88,5 m (kokonaispituus)
Leveys:  8,2 m
Syväys:  2,76 m
Koneteho:  19 000 shp
Nopeus:  30,5 solmua
Miehistöä:  113
Aseistus
Aseistus:  3 × 127 mm/50 type 11 1 × 40 mm ilmatorjuntatykki 3 × 533 mm torpedoputkea
Kari (jap. 雁) oli keisarillisen Japanin laivaston vuonna 1937 valmistunut Ōtori-luokan torpedovene.
Valmistus

Alus tilattiin vuoden 1934 hankinnoissa Mitsubishin Jokohaman telakalta, missä köli laskettiin 11. toukokuuta 1936. Alus laskettiin vesille 20. tammikuuta 1937 ja valmistui 20. syyskuuta.
Palvelus

Alus upposi 16. heinäkuuta 1945 torpedoituna Jaavanmerellä. Se poistettiin alusluettelosta 30. syyskuuta.
Maryn huone

Maryn huone on Frank Jacksonin filosofinen ajatuskoe. Ajatuskokeessaan hän pyrkii todistamaan fysikalismia vastaan, jonka mukaan kaikki maailmassa on lopulta fyysistä.
Jackson sai idean toteuttaa ajatuskokeensa muiden filosofien yrityksestä todistaa ettei kaikki tieto ole fysiologista tietoa.
Ajatuskokeessa on Mary, tieteilijä joka on opiskellut kaiken väreistä ja aivotoiminnasta, joka seuraa värien näkemisestä. Mutta hän ei kuitenkaan ole koskaan nähnyt yhtään väriä, koska hänet on pakotettu työskentelemään mustavalkoisessa ympäristössä.  Mitä siis tapahtuu, kun Mary päästetään maailmaan, jossa on värejä? Kysymys on siis se, että jos Mary tietää kaiken mahdollisen väreistä, oppiiko hän jotain uutta, kun hän kokee värit. Jacksonin mukaan kyllä. Jackson haluaa painottaa tällä seuraavaa:
Mary tietää ennen vapautustaan kaiken fyysisen muista ihmisistä.
Mary, ennen vapautustaan ei kuitenkaan tiedä kaikkia toisista ihmisistä, koska hän oppii heistä jotain vapautuessaan.
Eli on olemassa sellaisia  totuuksia toisista ihmisistä, jotka eivät selity fysikalismin avulla.
Jos Mary siis oppii jotain, se todistaa että kvaliat eli subjektiiviset kokemukset ovat olemassa. Jos Maryn tieto väreistä lisääntyy, sen jälkeen kun hän näkee värejä, se Jacksonin mukaan kertoo, että Mary oppi tiedon kvalian avulla.
Jacksonin mukaan jos Mary oppii jotain uutta, se todistaa, että fysikalismi on valetta. Jos myös kaikki psyykkiset tasot olisivat selitettävissä fysikalismilla, Mary olisi oppinut jo kaiken värien näkemisestä, mutta koska hän oppii uutta, on olemassa jotain mikä ei ole fyysistä.
Jackson uskoi, että fysiologian täydellinen selittävyys on hyvin kattava, mutta yhdistämällä siihen kvaliat syntyy epifenomenalismi, jonka mukaan henkiset tasot ovat fyysisten tasojen seurausta, mutta niillä ei ole seurauksia fyysisessä maailmassa.
Kadafi Zaman

| Kadafi Zaman |
| --- | --- |
 Kadafi Zaman vuonna 2021.
Henkilötiedot
Syntynyt: 8. heinäkuuta 1973 (ikä 51) Drammen, Norja
Ammatti:  toimittaja, televisiojuontaja
Lapset:  2
Toimittaja
Koulutus:  Oslon insinöörikorkeakoulu Delftin teknillinen yliopisto
Palkinnot
 Gullruten Paras juontaja 2021 
Kadafi Zaman (s. 8. heinäkuuta 1973 Drammen) on norjalainen toimittaja ja televisiojuontaja. Hän on työskennellyt TV 2:n uutistoimituksessa vuodesta 2006.
Ura

Zamanin isä muutti Punjabista Norjaan vuonna 1970. Zaman oli 1990-luvulla mukana työväenpuolueen nuorisojärjestössä ja hänet valittiin vuonna 1995 Lierin kunnanvaltuustoon työväenpuolueen listalta. Hän julkaisi vuonna 1999 kirjan Norge i svart, hvitt og brunt: En multikulturell mosaikk, ja opiskeli sen jälkeen toimittajaksi Stavangerissa. Zaman on erikoistunut Aasiaan ja Lähi-itään, ja on usein raportoinut kriisialueilta. Vuonna 2015 hän tekeytyi pakolaiseksi selvittääkseen miten ihmissalakuljettajat toimivat. Vuonna 2018 Zaman pidätettiin ja pahoinpideltiin Pakistanissa, missä hän oli seuraamassa vaaleja.
Zaman on vuodesta 2019 tehnyt Norge bak fasaden -dokumenttisarjaa yhdessä Janne Amblen kanssa, ja he voittivat vuonna 2021 parhaan juontajan Gullruten-palkinnon.
Yksityiselämä

Zaman on naimisissa ja hänellä on kaksi lasta.
Aiheesta muualla

Kuvia tai muita tiedostoja aiheesta Kadafi Zaman Wikimedia Commonsissa
Kari (1903)

| Kari |
| --- | --- |

Aluksen vaiheet
Rakentaja:  Kuren laivastoarsenaali
Laskettu vesille:  14. maaliskuuta 1903
Palveluskäyttöön:  25. heinäkuuta 1903
Poistui palveluskäytöstä:  1. huhtikuuta 1922
Tekniset tiedot
Uppouma:  152 t
Pituus:  45 m
Leveys:  4,9 m
Syväys:  1,5 m
Koneteho:  4 200 ihp
Nopeus:  30 solmua
Aseistus
Aseistus:  1 × QF 6 naulan Hotchkiss -tykki 2 × 2,5 naulan -tykkiä 3 × 360 mm torpedoputkea
Kari oli keisarillisen Japanin laivaston 1903 valmistunut Hayabusa-luokan torpedovene.
Valmistus

Alus tilattiin osana vuoden 1897 hankintoja Kuren laivastontelakalta. Alus laskettiin vesille 14. maaliskuuta 1903 ja valmistui 25. heinäkuuta.
Palvelus

Alus poistettiin alusluettelosta 1. huhtikuuta 1922.
Kaarle VIII Knuutinpoika Bonde

| Kaarle VIII Knuutinpoika Bonde |
| --- | --- |
 
Ruotsin valtionhoitaja
Valtakausi:  17. lokakuuta 1438 – 13. syyskuuta 1441
Edeltäjä:  Eerik Pommerilainen (Ruotsin kuningas)
Seuraaja:  Kristoffer Baijerilainen (Ruotsin kuningas)
Ruotsin kuningas
Valtakausi:  20. kesäkuuta 1448 – 24. helmikuuta 1457
Kruunajaiset:  29. kesäkuuta 1448
Edeltäjä:  Pentti ja Niilo Jönsinpoika Oxenstierna (valtionhoitajat)
Seuraaja:  Jöns Pentinpoika Oxenstierna ja Eerik Akselinpoika Tott (valtionhoitajat)
Valtakausi:  9. elokuuta 1464 – 3. tammikuuta 1465
Edeltäjä:  Kristian I
Seuraaja:  Kettil Kaarlenpoika Vaasa (valtionhoitaja)
Valtakausi:  12. marraskuuta 1467 – 15. toukokuuta 1470
Edeltäjä:  Eerik Akselinpoika Tott (valtionhoitaja)
Seuraaja:  Sten Sture vanhempi (valtionhoitaja)

Syntynyt:  lokakuu 1408 tai 1409 Uppsala
Kuollut:  15. toukokuuta 1470 (60 tai 61 vuotta) Tukholma
Puoliso:  Katariina Kaarlentytär (Gumsehuvud) Kristiina Abrahamintytär
Lapset:  Ture Kristina Margareta Magdalena Rikissa Birgitta Neljä nimeltä tuntematonta poikaa Karl Karin
Suku:  Bonde
Isä:  Knuut Tordinpoika
Äiti:  Margareeta Kaarlentytär
Uskonto:  roomalaiskatolinen
Kaarle VIII Knuutinpoika Bonde (1408/1409 – 15. toukokuuta 1470) oli Ruotsin kuningas kolmeen otteeseen (1448–1457, 1464–1465 ja 1467–1470) ja Norjan kuningas 1449–1450. Ruotsin kuninkaana hänet tunnetaan myös nimellä Kaarle VIII ja Norjan kuninkaana nimellä Kaarle I.
Jälkimaine

Kuningas Kaarle Knuutinpoika edusti Ruotsin historian unionivaiheessa ruotsalaista itsenäisyyttä ja separatismia. Seuraavalla vuosisadalla pohjoismainen unioni lopulta romahti kokonaan, ja Kaarlea muistettiin eräänä kansallishengen esikuvana.
Hänen tyttärensä pojantytär Kristina Gyllenstierna naitettiin vuonna 1511 nuorelle Sten Svantenpojalle, josta vuonna 1512 tuli valtionhoitaja Sten Sture nuorempi. Avioliitto oli tarkoitettu vahvistamaan mahdollisesti kuninkaan arvoa havittelevan valtionhoitajan asemaa. Sten Sturen valtionhoitajuus perustui samaan isänmaallisuuteen ja itsenäisyyshenkeen kuin Kaarlen hallitsijakausi.
Kaarlen jälkeläiset eivät perineet kruunua tai valtakuntaa ennen kuin vasta paljon myöhemmin: tiettävästi ensimmäinen hänen kuninkaaksi päässyt jälkeläisensä oli vuonna 1863 Tanskan (Kaarlen perivihollismaan) valtaistuimelle noussut Kristian IX, joka polveutui Kaarlesta isoisoäitinsä, Holstein-Beckin herttuattareksi avioituneen kreivitär Frederikke af Dohnan kautta. Suomea valtansa merkittävänä tukijalkana pitäneen Kaarlen jälkeläisistä keisari Nikolai II nousi vuonna 1894 Suomen suuriruhtinaaksi, jolloin Kaarlen jälkikasvu palasi eräässä muodossa taas hallitsemaan Suomea.
Aiheesta muualla

Wikimedia Commonsissa on kuvia tai muita tiedostoja aiheesta .
Seppo Suvanto: / Kaarle Knutinpoika Bonde (noin 1408–1470) Kansallisbiografia-verkkojulkaisu (maksullinen).  18.12.2007. Helsinki:  Suomalaisen Kirjallisuuden Seura.
| 0 | 1 | 2 |
| --- | --- | --- |
| Edeltäjä: Eerik Pommerilainen kuningas | Ruotsin valtionhoitaja 1438–1440 | Seuraaja: Kristofer Baijerilainen kuningas |
| 0 | 1 | 2 |
| --- | --- | --- |
| Edeltäjä: Pentti Jönsinpoika Oxenstierna ja Niilo Jönsinpoika Oxenstierna valtionhoitaja | Ruotsin kuningas Ensimmäinen kausi 1448–1457 | Seuraaja: Jöns Pentinpoika Oxenstierna ja Eerik Akselinpoika Tott valtionhoitaja |
| 0 | 1 | 2 |
| --- | --- | --- |
| Edeltäjä: Kristofer Baijerilainen | Norjan kuningas 1449–1450 | Seuraaja: Kristian I |
| 0 | 1 | 2 |
| --- | --- | --- |
| Edeltäjä: Kristian I | Ruotsin kuningas Toinen kausi 1464–1465 | Seuraaja: Kettil Kaarlenpoika Vaasa valtionhoitaja |
| 0 | 1 | 2 |
| --- | --- | --- |
| Edeltäjä: Eerik Akselinpoika Tott valtionhoitaja | Ruotsin kuningas Kolmas kausi 1467–1470 | Seuraaja: Sten Sture vanhempi valtionhoitaja |
Severin Falkman: Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448 (1886).
Karate (videopeli)

| Karate |
| --- | --- |

Kehittäjä:  Ultravision
Julkaisija:  Ultravision Froggo
Suunnittelija:  Joseph Amelio
Julkaistu:  1982
Lajityyppi:  tappelupeli
Pelimuoto:  yksinpeli, kaksinpeli
Alusta:  Atari 2600
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK  : 
Karate on vuonna 1982 julkaistu karateaiheinen videopeli. Ultravisionin kehittämä ja julkaisema peli julkaistiin vain Atari 2600:lle. Peli julkaistiin myöhemmin uudelleen Froggon kautta vuonna 1987. Pelin suunnittelusta vastasi tuolloin mustan vyön ja 25 vuotta karatea harjoitellut Joseph Amelio.
Pelattavuus

Pelissä on tarkoitus otella voitokkaasti eri karateotteluita ja saavutta sitä kautta vyöasteittain lopulta musta vyö. Otteluiden aikana pelaajalla on käytössä erilaisia potkuja ja lyöntejä, joista osuessaan vastustajaan saa eri määrä pisteitä. Ottelut kestävät kaksi minuuttia, jonka jälkeen voittaja määräytyy eniten pisteitä keränneelle ottelijalle.
Vastaanotto ja arvostelu

Peliä pidetään yleisesti yhtenä huonoimmista Atari 2600:lle tehdyistä peleistä.
Aiheesta muualla

Peli AtariAge-sivustolla (Arkistoitu – Internet Archive) (englanniksi)
Kauris

Kauris on sana, joka etymologisesti merkitsee pukkia eli urosvuohta (Capra aegagrus hircus). Biologiassa kauriiksi kutsutaan:
Capra -suvun luonnonvaraisia lajeja:
Vuorikauris eli alppikauris (Capra ibex)
Etiopianvuorikauris (Capra walie)
Nubianvuorikauris (Capra nubiana)
Pyreneidenvuorikauris (Capra pyrenaica)
Siperianvuorikauris (Capra sibirica)
Kierteissarvikauris eli markor (Capra falconeri)
Kierteissarvikauriin alalaji suorasarvikauris (Capra falconeri megaceros)
Kubaninturin alalaji kaukasianvuorikauris (Capra caucasica cylindricornis)
Nisäkäsnimistötoimikunnan ehdotuksen mukaisesti kauriiksi tulisi kutsua hirvieläinten heimon Capreolinae -alaheimoa, joka tunnetaan myös nimellä peurat:
Metsäkauris (Capreolus capreolus)
Siperianmetsäkauris (Capreolus pygargus)
Nimitystä käytetään myös seuraavista pienikokoisista sorkkaeläimistä, jotka ulkonäöltään muistuttavat vuohta:
grimminsukeltajakauris (Sylvivapra grimmia), sukeltajakauriiden (Sylvicapra) suvun ainoa laji
kaurisantilooppi (Pelea capreolus), kaurisantilooppien suvun (Pelea) ainoa laji
Vesikauris eli kiinanvesikauris (Hydropotes inermis)
Kääpiökauriiden (Tragulidae ) heimoon kuuluvia lajeja:
Intiankääpiökauris (Moschiola meminna)
Jaavankääpiökauris (Tragulus javanicus)
Isokääpiökauris eli isokantšili (Tragulus napu)
Kääpiövesikauris (Hyemoschus aquaticus)
Sanan muita merkityksiä

Kauris (lat. Capricornus), tähdistö
Kauris (lat. Capricornus), eläinradan merkki ja siitä johdettu horoskooppimerkki
Kaliforniantikli

| Kaliforniantikli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Vihervarpuset Spinus
Laji::  lawrencei
Kaksiosainen nimi
 Spinus lawrencei  Cassin, 1852 
Synonyymit
 Carduelis lawrencei 
Infobox OKNimi-testi OKIUCN-testi OK: 
Kaliforniantikli (Spinus lawrencei) on peippojen heimoon kuuluva varpuslintu.
Levinneisyys

Kaliforniantikliä tavataan Yhdysvaltain lounaisosissa ja Meksikon luoteisosissa. Laji on luokiteltu elinvoimaiseksi.